Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 461/11/2202	Galanta, 29.1.2015
EEČ : 2-17-17-2015

U Z N E S E N I E

Trestná vec:	obvinený XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 27.2.2012, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
od presne nezisteného času do 23. 06. 2011, v meste XXXXX, na XXXXX ulici, v rodinnom dome súpisného čísla XXXXX, v miestnosti kancelárie neoprávnene prechovával 142 kusov injekčných striekačiek, ktoré obsahovali 221 mg absolútneho metamfetamínu s priemernou koncentráciou 73,7 % hmotnostných, čo zodpovedá  6 - 22 obvykle jednorazovým dávkam drogy, pričom metamfetamín je zaradený v zmysle zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov do II. skupiny psychotropných látok.

Uznesením prokurátora Okresnej prokuratúry XXXXX zo dňa 27.2.2012, spisová značka 1 Pv 461/11/2202, bola určená obvinenému skúšobná doba v trvaní 24 mesiacov.
Odôvodnenie:
Uznesením prokurátora Okresnej prokuratúry v Galante vedeným pod č. k. 1 Pv 461/11-17 z 27.02. 2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona.
	
Predmetné uznesenie nadobudlo právoplatnosť dňa 10.03. 2012. Podľa § 216 ods. 2 Trestného poriadku účinného v čase rozhodovania bola obvinenému v rozhodnutí uložená skúšobná doba v trvaní 2 rokov, počas ktorej mu neboli uložené osobitné  obmedzenia ani povinnosti. Skúšobná doba obvinenému uplynula dňa 11.03.2014.

	Obvinený v skúšobnej dobe súdom trestaný nebol a t.č. sa nevedie proti nemu trestné stíhanie pre skutok spáchaný v skúšobnej dobe, z evidencie priestupkov vyplýva, že bol jeden krát priestupkovo postihnutý pre priestupok na úseku cestnej premávky, pričom z miesta bydliska je hodnotený formálne. Súčasne bol zabezpečený výpis zo Živnostenského registra obvineného ako i zo zoznamu dlžníkov Sociálnej poisťovne, z ktorého vyplýva, že obvinený nie je vedený v databáze dlžníkov poistného. Vzhľadom na uvedené skutočnosti mám za to, že obvinený v skúšobnej dobe viedol riadny život a preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Holbík
prokurátor